# **DECIZIA ETAPEI DE ÎNCADRARE**

 **draft**

Ca urmare a solicitării de emitere a acordului de mediu adresate de **DISTRIBUȚIE ENERGIE ELECTRICĂ ROMĂNIA S.A.- SUCURSALA ZALĂU**, cu sediul în județul Sălaj, Municipiul Zalău, str. bulevardul Mihai Viteazul nr. 79, pentru proiectul: ***INJECȚIE DE PUTERE STRADA MORII ZALĂU* *”,*** propus a fi amplasat în jud. Sălaj, Municipiul Zalau. str. Morii , nr. F.N., înregistrată la A.P.M. Sălaj cu nr. 7490 din 10.11.2021, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului A.P.M. Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 02.02.2022, pe baza punctelor de vedere transmise de membrii CAT, că proiectul: ***INJECȚIE DE PUTERE STRADA MORII ZALĂU* *”,*** propus a fi amplasat în jud. Sălaj, Municipiul Zalau. str. Morii , nr. F.N.

**nu se supune evaluării impactului asupra mediului şi nu se supune evaluării impactului asupra corpurilor de apă.**

 **Justificarea prezentei decizii:**

 **I.** Motivele pe baza cărora s-a stabilit neefectuarea evaluării impactului asupra mediului sunt următoarele:

**a)** proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 13, lit. a);

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul "Graiul Sălajului", afișare și înregistrare la sediu propriu, afişare şi înregistrare anunţ la sediul Primăriei Municipiului Zalău, precum şi la sediul şi pe pagina de internet a A.P.M. Sălaj, iar proiectul de Decizie etapă de încadrare a fost postat pe pagina de internet a A.P.M. Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:** Realizarea unei infrastructuri noi de alimentare cu energie electrică pe str. Morii, în vederea asigurării continuității alimentării cu energie electrică a consumatorilor din zonă.

**b1) dimensiunea şi concepţia întregului proiect:**

 Pentru remedierea tuturor deficienţelor și încadrarea parametrilor de calitate a energiei electrice, conform standardului de performanță, se propun următoarele lucrări:

* Demontarea racordurilor LES 20 kV și a PT 20/0,4 kV Mobil ( nr. 8252 );
* Demontarea stâlpului din lemn de lângă PT Mobil, și a conductorului torsadat tip TYIR 50 OL-AL +3x70+16 mm2 în lungime de 27 m;
* Realizarea unui racord de medie tensiune în LES 20 kV, cu cablu tip A2XS(FL)2Y 3x(1x150/25 mm2 ), amplasat pe domeniul public, în lungul străzii Morii ( tronsonul M1 – M2 ) . Lungimea LES 20 kV proiectat este de 2x690 m ( intrare - ieșire );
* Racordurile 20 kV proiectate se vor racorda la LES 20 kV existent între PTZ Ferma Meses ( nr. 8213) și PT Ab proiectat, respectiv între PT Ab proiectat și PT Ab Vânatorilor ( nr. 8155 );
* Realizarea unui post de transformare în anvelopă de beton 20/0,4 kV ( PT Ab proiectat ), amplasat pe domeniul public;
* PT Ab proiectat se va realiza pe o fundație supraânălțată de 0,6 m, cu operare din interior, integrat SCADA și va fi astfel construit încât să permit montarea unui trafo. având Sn max = 400 kVA. PT Ab 20/0,4 kV proiectat va fi echipat cu:
* loc liber pentru o celulă de linie echipată cu separator de sarcină;
* două celule de linie echipate cu separator de sarcină;
* o celula trafo echipată cu siguranțe fuzibile și separator de sarcină;
* trafo de putere ( 20/0,4 kV ), în construcție etansă și cu pierderi reduse de mers în gol având Sn = 160 kVA;
* dulap RTU pentru integrare SCADA și dulap de servicii interne, prevăzut cu sursă de alimentare neintreruptibilă 24 V c.c., realizată din redresor automat în tampon cu baterie de acumulatori;
* tablou de distribuție de joasă tensiune cu 10 plecări;
* contor electronic trifazat de energie activă şi reactivă, cu curbă de sarcină și modem de transmitere a datelor la distanţă ( măsură generală );
* Realizarea din PT Ab proiectat a trei ieșiri de distribuție publică, realizate cu cablu subteran tip ACYABY 3x150+70 mm2 ( tronsoanele A1 – A2, B1 – B2 și C1 – C2 ), Ltotal = 100 m;
* Realizarea unei legături în LES 0,4 kV între PT Ab proiectat și firida tip E3-4 ( existentă ), cu cablu ACYABY 3x150+70 mm2 ( tronsonul D1 – D2 ), L = 680 m;
* Montarea unei cutii de selectivitate cu o direcție și a unei prize de pământ tip 2C3, având RPP ≤ 4 Ω ( stâlpul nr. 19 – nodul C6 );
* Montarea unei cutii de secționare între LEA 0,4 kV alimentată din PTZ Ferma Meses și LEA 0,4 kV alimentată din PT Ab proiectat ( stâlpul nr. 13 – nodul C7 );
* Pe traseul LES 20 kV proiectat ( tronsonul M1 – M2 ), se va monta și fibra optică tip ADSS cu 24 fire, Ltraseu = 690 m. Fibra optică se va poza în același șant cu cablurile de 20 și 0,4 kV proiectate, dar va fi montată prin tub gofrat tip PEHD Ø 75 pe toată lungimea;
* Realizarea a opt cămine de tragere pentru montare fibră optică;

Refaceri carosabil și zone verzi.

Subtraversarea v. Râpoasă, cu LES 0,4 KV proiectat, prin foraj orizontal dirijat, L= 18 m, sub cota talveg, 326,29 m.

 **b2)** **cumularea cu alte proiecte existente şi/sau aprobate**: lucrările necesare realizării proiectului nu se suprapun cu alte proiecte existente în zonă;

**b3) utilizarea resurselor naturale, în special a solului, a terenurilor, a apei şi a biodiversităţii**: în perioada de execuţie se vor folosi nisip, ciment, teava PVC..

 **b4)** **cantitatea şi tipurile de deşeuri generate/gestionate:** Gestionarea deșeurilor, atât pe timpul execuției cât și în perioada de funcționare se va realiza conform Ordonanţă de Urgenţă nr. 92/2021 din 19 august 2021 privind regimul deşeurilor.

În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

* **pentru factorul de mediu apă:**

- constructorul nu va deversa deșeuri și substanțe periculoase în apele naturale de suprafață sau în rețelele de canalizare ale localităților.

- se interzice constructorului să spele obiecte, produse, ambalaje sau materiale care pot produce impurificarea apelor de suprafață.

- se interzice constructorului aruncarea și depozitarea pe maluri sau în albiile râurilor a deșeurilor de orice fel rezultate din lucrări.

Instalațiile electrice proiectate nu sunt poluante pentru apă.

* **factorul de mediu aer:**

 În timpul execuției lucrărilor, sursele de poluați pentru aer pot fi următoarele:

- degajarea de pulberi prin realizarea activităților de excavare/săpare, nivelare, etc. și traficul autobasculantelor pe drumul de acces. Aceste pulberi pot crea o poluare locală;

- funcționarea utilajelor și traficului autovehiculelor prin emisii de noxe gazoase de la arderea motorinei. Aceste pulberi si noxe gazoase (gaze arse de esapament - NOx, SOx, CO, HC) pot constitui o sursă de poluare atmosferică locală;

Pentru reducerea la maxim a emisiilor în perioada lucrărilor proiectate și protecția aerului, se vor lua următoarele măsuri:

- prevenirea ridicării prafului prin stropire cu apă.

- restrictionarea vitezei de circulație a mijloacelor de transport;

* **pentru zgomot şi vibraţii:**

- pentru a evita producerea poluării fonice, toate utilajele care produc zgomot și/sau vibrații vor fi menținute în stare bună de funcționare;

- echipamentele cu funcționare intermitentă trebuie oprite pe durata în care nu sunt utilizate.

* **pentru sol şi subsol:**

- pământul rezultat din săpătură, se va aşeza în jurul fundaţiilor astfel încât să formeze suprafeţe înclinate pentru scurgerea apelor de la baza stâlpilor. După pozarea cablului electric, pământul rezultat din săpătură se va pune peste cablu, terenul afectat de lucrare aducându-se la starea initială.

Se interzice depozitarea/deversarea pe sol a deșeurilor și substanțelor periculoase( uleiuri, combustibil, etc ). Constructorul va deține și va utiliza rezervoare/recipienți etanși pentru depozitarea temporarî a materialelor și substanțelor periculoase.

După terminarea lucrărilor suprafața solului va fi readusă la starea inițială.

 **b6)** **riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:**riscul de producere a accidentelor care ar putea afecta mediul este redus dacă se respectă normele de lucru.

Principalele măsuri care trebuie avute în vedere la execuția lucrărilor:

* personalul muncitor sa aibă cunoștințele profesionale și cele de protecția muncii specifice lucrărilor ce se executa, precum și cunoștințe privind acordarea primului ajutor în caz de accident;
* pentru evitarea accidentelor personalul va purta echipamente de protecție corespunzătoare în timpul lucrului sau circulației pe șantier;
* se vor monta plăcuțe avertizoare pentru locurile periculoase;
* pe timp nefavorabil (ploi, vânt puternic, ceata, temperaturi scăzute) lucrările se vor întrerupe.
* lucrările de construire se vor desfășura fără afectarea parcelelor învecinate și numai cu personal calificat.
* pentru accesul utilajelor de montaj și echipamentului necesar realizării lucrărilor propuse se vor folosi accesele existente.
* construcțiile și echipamentele provizorii necesare executării lucrărilor se vor amplasa în locuri special amenajate.

**b7) riscurile pentru sănătatea umană - de ex., din cauza contaminării apei sau a poluării atmosferice:** .

Se vor lua măsuri organizatorice și măsuri specifice de protecție a factorilor de mediu.

**Organizarea de șantier:** nu sunt prevăzute lucrări necesare orgnizării de șantier.

Titularul proiectului/constructorul va adopta, pe toată perioada implementării planului, măsuri pentru diminuarea impactului asupra mediului, după cum urmează:

* Asigurarea întreţinerii corespunzătoare a utilajelor de construcţii şi a mijloacelor de transport, respectarea programului de verificare şi de funcţionare prevăzut în vederea asigurării unui control al emisiilor de gaze de eşapament provenite de la acestea. Realizarea lucrărilor de excavaţii şi transport în perioade fără curenţi importanţi de aer şi aplicarea unor măsuri suplimentare de minimizare a emisiilor: ex. stropirea căilor rutiere, acoperirea cu prelate a mijloacelor de transport;
* Soluţiile şi tipurile de lucrări vor respecta standardele şi normativele în vigoare pentru asigurarea exigenţelor privind calitatea construcţiilor pe toată durata de existenţă normată a acestora. Respectarea prevederilor normativelor în vigoare cu privire la realizarea săpăturilor generale, cu sprijiniri, pentru a preîntâmpina fenomenele de surpare a malurilor;
* Minimizarea, prin realizarea pe amplasament numai a lucrărilor strict necesare în ceea ce priveşte activităţile generatoare de praf: ex. tăierea, măcinarea, şlefuirea materialelor de construcţie, căderi de material, spargerea betonului, etc.;
* Utilizarea apei sau a soluţiilor speciale care măresc eficienţa apei în fixarea prafului la: stropirea căilor de acces în şantier, a zonei de descărcare a materialelor de construcţie.

În ceea ce privește traficul de șantier, se vor lua următoarele măsuri:

* Oprirea motoarelor tuturor vehiculelor aflate în staţionare;
* Curăţarea eficientă a vehiculelor la ieşirea din şantier, umezirea drumurilor, a căilor de acces în şantier, respectiv a zonei în care se descarcă materialele de construcţii;
* Acoperirea mijloacelor de transport ce intră sau ies din şantier;
* Amenajarea traseelor din şantier, asfel încât să nu se producă derapaje, noroi, băltire de apă, etc;
* Utilizarea de vehicule şi utilaje circulante pe drumurile publice, conforme cu standardele de emisii, cu reviziile tehnice realizate la zi; adaptarea limitei de viteză în interiorul şi în jurul şantierului;
* Proiectul de plan prevede ca, la finalizarea lucrărilor de construcţii, să se realizeze lucrări de refacere a zonelor afectate de execuţia investiţiei, de aducere a terenului neconstruit la starea iniţială, sau la o stare care să permită utilizarea ulterioară fără a fi compromise funcţiile ecologice naturale. Se vor realiza lucrări de eliberare a amplasamentului de construcţiile/ amenajările temporare, nivelarea/ compactarea terenului, executarea de plantări în vederea amenajării de spaţii verzi.

**c) Amplasarea proiectului: Descrierea amplasării proiectului:**

* suprafaţa de teren ocupată de postul de transformare în anvelopă de beton ( PT Ab 20/0,4 kV proiectat ), este de: Sd = 5,6 m x 3,6 m = 20,16 m2;
* suprafaţa de teren ocupată de cele opt cămine de tragere pentru fibra optică, este de: Sd = 8 buc. x ( 1 m x 1 m ) = 8 m2;

În lungul str. Morii, între marginea drumului și limitele de proprietate se vor monta subteran ( Ltraseu = 690 m ), următoarele rețele electrice:

* linie electrică subterană ( LES 20 kV ), între LES 20 kV Ferma Meseș ( existentă ) și PT Ab 20/0,4 kV proiectat
* linie electrică subterană ( LES 20 kV ), între PT Ab 20/0,4 kV proiectat și LES 20 kV Vânătorilor ( existentă )
* linie electrică subterană ( LES 0,4 kV ), între PT Ab 20/0,4 kV proiectat și firida de distribuție tip E3-4 ( existentă )
* fibră optică subterană montată în tub gofrat tip PEHD Ø 75, între fibra optică existentă ( nodul M1 ) și PT Ab 20/0,4 kV proiectat

Pozarea rețelelor electrice proiectate în pământ, se va face la o adâncime de ≈ 0,8 m, între două straturi de nisip de 10 cm fiecare ( profil tip 2M ).

La subtraversarea drumurilor de exploatare agricolă, adâncimea minimă de pozare va fi de 1,2 m, cablul urmând să fie protejat în tub PVC – M Φ 150, încastrat în beton ( profil tip T4 ), iar la încrucișările cu drumurile de acces auto în curte ( A.A.C. ), acestea vor fi protejate în tuburi PVC – G Φ 150.

Din PT Ab 20/0,4 kV proiectat se vor realiza trei ieşiri de distribuţie ( LES 0,4 kV ), cu cablu subteran tip ACYABY 3x150+70 mm2; ( tronsoanele: A1 – A2, B1 – B2 și C1 – C2, Ltotal traseu = 100 m ). Subtraversarea str. Morii ( trei zone ), precum și a văii Rapoasă ( o zonă ) se va face prin forare orizontală ( F.O. 1, F.O. 2 și F.O. 3 ).

 **c1)** **utilizarea actuală şi aprobată a terenurilor:** teren proprietate publică a municipiului Zalău, situat în intravilanul Municipiului Zalău, cf. certificatului de urbanism nr. 615 din08.06.2021, emis de Primarul Municipiului Zalău.

**c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** nu este cazul;

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: proiectul nu este amplasat în zone umede, riverane sau guri ale râurilor;
* zone costiere şi mediul marin: proiectul nu este amplasat în zone costieră și nici mediu marin;
* zonele montane şi forestiere: nu este amplasat în zone montane şi forestiere;
* arii naturale protejate de interes naţional, comunitar, internaţional: amplasamentul studiat nu se afla în și nici în apropierea unei arii naturale protejate de interes comunitar;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este amplasat într-o astfel de zonă;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este amplasat într-o astfel de zonă;
* zonele cu o densitate mare a populaţiei: nu este cazul.

**d) Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

 d2) natura impactului: - va fi pozitivă ;

 d3) natura transfrontalieră a impactului: - nu este cazul; amplasamentul proiectului nu se află în aproprierea graniței cu alte țări.

d4) intensitatea şi complexitatea impactului: - impact redus pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

 d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate:nu este cazul;

d8) posibilitatea de reducere efectivă a impactului: respectarea legislației în vigoare și condițiile din prezenta Decizie a etapei de încadrare.

 **II.** Proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional;

 **III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Bazinală de Apă Someș – Tisa Sistemul de Gospodărire a Apelor Sălaj, nr. 5144 din 29.12.2021, înregistrată la APM Sălaj cu nr. 8727 din 29.12.2021, decizie justificată prin următoarele: lucrările prevăzute în proiect nu vor avea impact asupra corpurilor de apă;

* **Respectarea măsurilor și condiţiilor de realizare a proiectului în conformitate cu** **Avizul de gospodărire a apelor - proiect*,*** eliberat de Administrația Bazinală de Apă Someş-Tisa. Sistemul de Gospodărire a Apelor Sălaj:
1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj;
2. Dacă înainte de data începerii execuției lucrărilor sau pe parcursul execuției acestora apare orice situație, în care este necesară modificarea avizului de gospodărire a apelor, titularul de investiție va solicita Aviz de gospodărire a apelor modificator, conorm Ordinului MAP nr. 828/04.07.2019;
3. În cazul producerii unor daune de orice fel riveranilor, beneficiarul va suporta integral cheltuieliile generate de remedierea acestora;
4. În perioada de execuție a lucrărilor se vor lua toate măsurile care se impun pentru evitarea poluării apelor, pentru protecția factorilor de mediu a zonelor apropiate și se va respecta întocmai tehnologia de execuție prezentată, luându-se măsuri de prevenire și combatere a poluărilor accidentale, în special cu produce petroliere ca urmare a exploatării utilajelor tehnologice;
5. Pe durata execuției lucrărilor și după, constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie sau pe malurile cursului de apă fiind interzisă;
6. Respectarea regimului restricționat de folosință a terenurilor în zona de protecție a cursurilor de apă, conform prevederilor Legii Apelor nr. 107/1996 cu modificările și completările ulterioare, Anexa nr. 2;
7. Recepția lucrărilor se va face în prezența delegatului Sistemului de Gospodărire a Apelor Sălaj;

**Caracteristicile proiectului şi/sau condiţiile de realizare a proiectului:**

Respectarea prevederilor art. 20 alin. (1) din Legea nr. 292/2018: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."

În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.

Respectarea prevederilor actelor/avizelor emise de alte autorităţi pentru prezentul proiect.

Respectarea prevederilor Ord. 119/2014, cu modificările ulterioare, privind nivelul de zgomot.

Interzicerea depozitării direct pe sol a deşeurilor sau a materialelor cu pericol de poluare.

Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.

Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.

Prevenirea accidentelor și limitarea consecințelor acesora.

Se vor lua toate măsurile necesare pentru a preveni producerea de pulberi (praf) în toate fazele proiectului.

Să supravegheze desfășurarea activității, astfel încât să nu se producă fenomene de poluare.

Se interzice depozitarea pe amplasament de substanțe și preparate periculoase.

Menținerea în stare de curățenie a spațiului destinat implementării proiectului, fără depozitări necontrolate de deșeuri.

Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform Legii nr. 211/2011 (r1) privind regimul deșeurilor, cu modificările și completările ulterioare.

Asigurarea refacerii mediului în toată zona de implementare a proiectului.

Se impune respectarea cu strictețe a amplasamentului, fără extinderi sau modificări ulterioare.

În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella BALINT

Întocmit,

ing. Claudia SANDOR